Užívanie antibiotík v tehotenstve: Axetine 500 a probiotiká Dr.Max v 6. týždni tehotenstva.
Dobrý deň som v 6tt a dnes mi doktorka predpísala atb axetine 500 a k tomu som si kúpila dr max atb probiotiká . Môžu nejako lieky ublížiť bábätku? Ďakujem za odpoveď
Dobrý deň,
ďakujeme za Vašu otázku.
Pri užívaní antibiotík je nesmierne dôležité aby sa spolu snimi užívali aj probiotiká. Antibiotiká zabíjajú škodlivé baktérie, ale spolu s nimi aj tie dobré. Narúšajú tým našu vnútornú mikroflóru, ktorá je u každého človeka jedinečná. Žalúdočné ťažkosti ako je napr. hnačka, kŕče, nevoľnosť alebo u žien nepríjemné kvasinkové infekcie sú najrozšírenejšími nežiaducimi účinkami v dôsledku užívania antibiotík. Probiotiká sú určené na udržiavanie a úpravu črevnej mikroflóry. Najskôr treba užiť antibiotikum a následne po 2 - 4 hodinách (tesne pred jedlom alebo spolu s jedlom) probiotikum, aby sa predišlo zničeniu účinku probiotík (niektoré probiotiká, ako napr. Bacillus clausii či Lactobacillus rheuterisú sú odolné voči väčšine antibiotík, možu sa teda užívať súčasne s antibiotikom). S užívaním probiotík by ste mali pokračovať aspoň dva až tri týždne po ukončení liečby antibiotikami, aby sme predišli vzniku tzv. post - antibiotickej hnačky.
Užívanie je možné aj počas gravidity.. Probiotiká v tehotenstve výrazne znižujú riziko výskytu gestačného diabetu, znižujú hladinu glukózy na lačno, riziko preeklampsie. Taktiež zmierňujú tráviacie ťažkosti, ktoré sa môžu objaviť v tehotenstve, ako napríklad pálenie záhy, zápcha, hnačky alebo nechutenstvo.
K dispozícii je obmedzené množstvo údajov o použití antibiotika Axetine u gravidných žien. Štúdie na zvieratách nepreukázali škodlivé účinky na graviditu, embryonálny alebo fetálny vývoj, pôrod alebo postnatálny vývoj. Axetine sa má predpisovať gravidným ženám iba vtedy, keď prínos prevažuje nad rizikami.
V prípade ak je užívanie antibiotika indikované lekárom, ktorý bol oboznámení o tehotenstve, treba sa riadiť jeho pokynmi. V opačnom prípade je potrebné ho opätovne kontaktovať.
Prajem pekný zvyšok dňa.
S pozdravom,
PharmDr. Anna Pacalajová